# Joana Serra de Gayeta

Joana Serra de Gayeta (Pollença, 15 d'abril de 1950) és una escriptora i professora mallorquina.

## Biografia

És filla de l'historiador Francesc Serra de Gayeta i d'Asprer i descendent del militar austricista Francesc d'Asprer i Talric.
Joana Serra de Gayeta va estudiar Filosofia i Lletres a Barcelona i es va llicenciar en Filologia Hispànica. El 1972 va guanyar el Premi Sa Pobla de Narrativa Juvenil amb Sovint el record queda a l'asfalt. L'any 1974 va rebre el Premi Ciutat de Manacor pel conjunt de relats Taules de marbre, reeditat el 2020 per l'Editorial Moll incloent Nosaltres esperàvem Mr. Marshall, un relat amb el qual havia rebut el Premi Joan Ballester el 1976. L'obra, malgrat el pas del temps, va ser ben rebuda.
Va treballar a l'Editorial Cort, amb el director de la qual, Andreu Ferrer, estava casada. Col·laborà a la revista Cort de 1974 a 1982. A l'editorial va elaborar, en col·laboració amb altres autors, llibres de text en català d'educació general bàsica, i va crear i dirigir la col·lecció «Vell Marí» de literatura infantil i juvenil des del 1992, on el mateix any s'hi va publicar el seu llibre infantil La bruixa Lonieta, amb il·lustracions de Margalida Gayà.
A banda de l'activitat literària, s'ha dedicat a l'ensenyament de llengua i literatura catalanes i espanyola, primer a l'Escola Normal de Palma i després a la Universitat de les Illes Balears, a més d'haver treballat a favor de la normalització de la llengua catalana a les illes.

## Obra

* Sovint el record queda a l'asfalt, Revista Lluc (1972)
* Nosaltres esperàvem Mr. Marshall (1976)
* La bruixa Lonieta. Edicions Cort, 1992. ISBN 84-7535-241-3.
* Memòria de vida. Pollença: El Gall, 2004. ISBN 84-95232-57-X.
* Taules de marbre. (1974, reedició Editorial Moll 2020).
* Ell i tu i altres relats (2024) ISBN 978-84-96019-94-2

## Referències

* ↑ Moments. «Moments: Imatges i històries de la Clasteta», divendres, 22 d’octubre 2021. [Consulta: 8 juny 2022].
* ↑ «Joana Serra de Gayeta. Memòria d’una vida». Nova Editorial Moll. [Consulta: 9 febrer 2022].
* ↑ Oliver, Maria-Antònia «Joana Serra de Gayeta». Perlas y Cuevas, 24-08-1974.
* ↑ Pujol, Javier. «L'Editorial Moll recupera els primers contes de l'escriptora Joana Serra de Gayeta». IB3 Notícies, 22-10-2020. [Consulta: 8 febrer 2022].
* 1 2 Ros, Cristina «L'única cosa que ens dona llibertat és la cultura». Ara Balears, 16-10-2020.
* ↑ Riudavets, Eduard «Taules de marbre, de Joana Serra de Gayeta». El Iris, 15-11-2020.
* 1 2 3 Jiménez, Nacho «Volver a publicar me da una felicidad absoluta» (en castellà). Ultima Hora, 07-10-2020 [Consulta: 7 febrer 2022].
* ↑ López Crespí, Miquel «L'antifeixisme a Mallorca. IX llibre.». L'Estel, núm. 495, 15-11-2002, pàg. 6.
* ↑ «Llibres i revistes». Miramar, núm. 16, 1993, pàg. 25.
* ↑ «Nomenaments i situacions». Universitat de les Illes Balears - Full Oficial, 22-10-1999. [Consulta: 8 febrer 2022].
* ↑ Serra de Gayeta, Joana. Taules de Marbre. Nova edició: octubre 2020. Mallorca: Editorial Moll, 2020. ISBN 978-84-273-3166-2.
* ↑ Porcel, G. «Cuando escribía jugaba con la añoranza» (en castellà). Diario de Mallorca, 22-10-2020 [Consulta: 7 febrer 2022].
* ↑ «Joana Serra de Gayeta presenta nou llibre: "Ell i tu i altres relats"», 09-05-2024. [Consulta: 21 juny 2024].

## Enllaços externs

* López Crespí, Miquel. «Veus literàries: Joana Serra de Gayeta». Literatura catalana moderna - Illes. VilaWeb, 11-11-2011.